Toni Mayor, president de la Patronal HOSBEC: ?Les coses s'estan fent bé a Gandia?
22 gener 2018

## Toni Mayor, president de la Patronal HOSBEC: ?Les coses s'estan fent bé a Gandia?22 gener 2018Última actualització: 14 juliol 2025

![](../gestion/img/_MG_8078_AlexOltra.jpg)  
  

El president de la Patronal HOSBEC, **Toni Mayor,** va visitar l'estand de Gandia a Fitur i va valorar l'últim informe que indica que els establiments hotelers de Gandia van registrar la millor xifra d'ocupació mitjana de tota la Comunitat Valenciana durant 2017 en assolir un 83,4% d'ocupació mitjana entre els mesos de març i octubre.  
  
Mayor va declarar durant la seua visita que "_la veritat és que s'estan fent les coses bé a Gandia. La plata hotelera s'ha transformat, posat al dia i actualitzat. L'escena urbana de la ciutat i la seua platja és molt agradable i s'ha aconseguit molta fidelització". "S'està allargant la temporada dels quatre mesos tradicionals als 8 o 9 actuals i Gandia s'ha convertit en el punt de major ocupació a la Comunitat Valenciana. L'ajuda de programes com l'Imserso o altres d'ocupació internacional són la següent meta. Cercar el turisme d'holandesos, francesos i belgues, on el potencial és molt". "Normalment, sempre era Benidorm la de major taxa però fa dos anys que hem tingut alguna pèrdua de dos punts d'ocupació en aquesta destinació però Gandia s'ha sabut capgirar la situació general_".  
  
Les dades també van ser valorades per **Vicente Frasquet**, president de l'Associació Hotelera de Gandia. "Queda molta feina per fer però és veritat que s'està dilatant la temporada. Els mesos post estiu comencen a ser més dolços i ens queden quatre mesos més complicats però l'hem de veure amb una possibilitat per fer les coses millor i seguir treballant en aquesta línia".  
  
**Ximo Puig** es va referir en la seua visita a l'estand de Gandia i va declarar que "_Gandia ha estat una de les destinacions històricament més importants per al turisme de sol i platja però té moltes més coses per a oferir_".  
  
Finalment, **Diana Morant** ha explicat que "_les dades avalen la feina que s'està fent aquesta legislatura i ens col·loquen com a destinació que està liderant la desestacionalització en termes d'ocupació hotelera a la Comunitat Valenciana. Estem treballant nous mercats fora de la temporada i obtenint la rendibilitat que es desitjava_".